
dr fuefti brocke

ohni jetzt zrugg glaese ha, glaubt der andreas oeppe dert gsii zsi bim verzelle wo dmuria ihri hoffnig inere tonufnahm mitteilt dass bi ere annahm vo dem neue verfassigsartikel i ihrem gastland, dem land wo sie dank
der ehegsetzgebig isch buergerin worde, dass bi der annahm vom emene neue artikel fuerd bundesverfassig wo der uustritt vo jedere politische gmeind us em bund wuerd ermoegliche via es mehr a de gmeindsurne
oder gmeindsversammlig … dmuria hofft, dass wie palestinenserinne und isrealinne choe in friede zaemelaebe, zaeme schaffe, enander huerate, mitenander chinder id welt haelfe … gebaere
sie hofft, dass au in zuekunft dgmeinde ufem gebiet vor huetige schwiiz werde vonand profitiere choenne im guete, sich gegesiitig beriichere im wirtschaftliche wie au im geistige … stelled euch nur vor, redt muria wiiter i de tonufnahm, wie hundertuusige oder gaar millione neui wohnig baut choennted werde mit lehmbau, hanfrohstoffe, stroh, alles moeglichi naturmaterialie iigsetzt vo dene gmeinde wo sich befreie wuerde vo dene abgabe
fuer militaer, kampfjets und de gugus alles, fuer e polizei wo snid bruucht inere gmeind wo zunand lueget, wo keine vergesse gooht und jede vor gmeinschaft anetrette chan oder zum nachbar cha goo und froege um hilf
und unterstuetzig …i gmeinde wo nid en sozialarbeiter tuet entscheide wiiviel geld der einzelni soell ha sonder wo alli 50 oder 500 oder 5000 mitbuerger und mitbuergerinne zaeme entscheide oder a la crowdfunding jedem
einzelne us ihrer mitti wo um finanzielli unterstuetzig aafraget, dise oder jene betrag direkt zueberwiise

und denn ebe die grossi hoffnig, dass die freie gmeinde, die wo sich denn vor billag und krankekasse zwangsabgabe, stuere und strafgsetzbuech glauebige schwiiz abwended und ihri eigene gsetz mached oder ebe grad saeged, mir probiers mal ohni… wenn mer scho so muetig sind und keis militaer kei polizei keis gfaengniss kei stuere ueberhaupt keine zwaeng wei ha i uesere freie gmeind, wo keim nationalstaat wird aghoere niemeh, wo
uebrigens au nid beglaubigung oder dakzeptanz vor uno wird bruuche … jede vo eus freie buergerinne und buerger wohnhaft i dem freie dorf isch sin und ihre eigene souveraen … wenn eus oepper fragt vo wo chunsch, denn
choennte mir grad so guet saege, vor erde oder vom himmel oder vom kosmos … egal wo e freii buergerin ohni bindig zumene nationalstaat geboore isch, vo dem moment aa wo sie kein uuswiis meh uf sich treit vomene nationalstaat, vo dem moment aa isch chance gross dass jetzt noed oeppe de niederlassiguuswiis de naechst nachfolgendi identitaetsnachwiis wird sii … offizilell wahrschiinlich scho wenn e buergerin vomene sich als 
eigenstaendig und unabhaengige dorf oder stadt wot go reise id nationalstaate wos vermuetlich no wird gaeh fuer es paar jahrzent

natuerlich wuenscht sich der author es moeglichst schnaells sich selber uufloese szenario oeppe so wie dass bis 2030 dnationalstaate vo selber ihri politischi macht uf dgmeinde verteiled schnell aber kontrolliert, soett weltwiit moeglich sii innerhalb vo einer wahlperiode vo 4 jahr… dass sich alli militaers uf der welt zaemetuend eis goi go trinke amene riisefaescht oder au en cannabis joint zaeme rauche oder eifach nur es mineralwasser … und am schluss vo dere 3 taegige party … es dokument unterschriibed wo duufloesig vo allne waffearsenal wuerded befuerworte und sich verpflichtet oder dabsicht bekunde, dass sie sich in zuekunft moechted iisetze fuer fride ir lokale gsellschaft, dert wo sie gebore sind oder wohne, dass alli soldate moechted sich i ihrne wohngmeinde iisetze fuer e soziale friide, helfe bsitzstriitigkeite zschlichte, die luet wo im gfaengniss gsii sind und jetzt frei umelaufe zbetreue dur e naehrendi akkeptanz was oeppe so uusgseht dass zum biispil vier ehemaligi soldate sich um ein ehemalige strafgfangene wuerded kuemmere oder sorge oder ihm oder ihre wuerded helfe, sich zintegriere
id gsellschaft wo keini gfaengniss meh kaennt
dfrag hier natuerlich was mached dnationalstaate mit dene milliarde und trilliarde wo sie de riiche finanziers, de familie und einzelpersone schulde, wo staatsanleihe bi ine haend … ich chan nur hoffe, dass die wo eh scho
meh gaeld haend als sie choented i zeh lebe verpulfere, isch chli uebertribe, wenn ja scho es bild huetzutag e halbi milliarde cha wert sii, denn choennt en riiche privatfinanzier mit 500 milliarde privatvermoege tuusig bilder chaufe was ja noed so megaviil isch … aber ebe, der author hofft, dass die financiers i dem moment wo svolk, wo dmehrheit vo de menschheit dunsinnigkeit vo stehende armee iigseht, wo der wettbewerb zwuesched de regione platz macht emene globale voenand lerne woelle und mitenand sintellektuelle guet zteile, patente sind fuer gar nuet und es giit ja gar keis intellectual property, was fuer en schachsinn, intellektuelle besitz … wem ghoert der buechstabe a, wem der buechstabe b, saeg mir ein mensch wo sini einzigartigi erfindig, sini einziartige ablauf, nid uufbouet het uf der arbeit und forschig vo tuusige vo vorangegange denker
der author hofft dass in 2030 oder 2040 oder 2050 wenn dmehrheit vo de menschheit gnueg haend vom papi oder mami nationalstaat, wenn sie saeged voller zynismus aber au ernsthaftigkeit, hey merci dass ihr ues uusbuetet hend die letzte paar jahrhundert, aber jetzt wuerde mer gerne e globali weltegmeinschaft probiere ohni representante, ohni politiker, ohni regierige wo sich bi private verschulded, mir heis gfuehl mer choent sinternet de strassebou ude friide unterenand ohni armee und polizei besser manage, bitte traeted euchi privilegie ab und loesed euch uuf… dass i dem moment au die milliarde bsitzende privatpersone und familie, der geldadel … es fuerli wuerded mache us dene staatsanleihne … oder es annuliert drufstemple … oder sie de gmeinde schaenke usw.


ha … jetzt simer wieder voll im mischmasch, han i doch woelle saege wie dmuria het verzellt in ihrer tonbandred a ihri mitbuerger dass sie sich wuenscht, dass die freie gmeinde jedem buerger jeder buergerin wuerde es stueckli land zur freie pacht gae, so baurecht maessig, gratis fuer 99 jahr mit der uuflag de bode niz vergifte durch synthetische duenger und funghzide, pestizide, insektzide, herbizide oder duer uebermaessigi tierhaltig wo de
bode unds grundwasser mit zvil nitrat verunreinig … und das weltwiit

dmuri seit also, stelled mir ues vor wie en mensch wo bisher nid vil glueck gha het i sim laebe, in e armi familie inegebore, villicht no zwenig aesse ueberchoo als chind und drum sis oder ihres hirni verkuemmeret, mit medikamente zwangsversorgt wo ihri sinnhaftigkeit aazwiflet wird zu recht … dmuria isch en impfkritikerin, sie glaubt dass der eigeni gmuesgarte frueschi fruecht und e fleisch milchlose vegani ernaehrig keine impfige
erfoderlich macht
stelle mir ues vor, wie dank der entscheidig vor schwiizerische eidgenosseschaft, jedere gmeind der uustritt zerlaube, vili anderi laender au jedem vo ihrne doerfer das gliiche raecht gaebted, und ebene au wuerded
jedem wo wott es stueckli fruchtbars land gaeh ohni koste zum pachte fuer 99 jahr, wo  baut werde chan ohni baubewilligung so hoech und so tief wie noetig …

okay das isch jetzt en moment wo en andere vo de acht initiante choent iispringe und es biispiil zschildere wo zum biispil e gmeind wuerd entscheide es riisemegahochhuus zbaue so oeppe fuer 50 000 iiwohnerinne
oder grad hundert vo dene, so oeppe 3 km hoch und 3 km breit jedes, natuerlich goecht das nur mit hoechschtmoderne materialie wo aber zum biispil uf hanfschabe oder stroh und lehm choented uufbaue sii …
zum biispiil es aerogel aehnlichs gebilde wo dmateria nuer es paar prozent isch villicht 3 prozent und de rest luft oder es anders nanomaessigs material wo xmal staercher isch als stahl und xmal liechter
und jedes zweite appartment waer voll mit tomate haerdoepfel ruebli brokkoli weize wo inere hydro oder aeroponische aabauwiise indoor wuerded wachse und alli bewohner mit kunstliecht gwachsenem 
salat und erdbeeri zernaehre … oder au sunneliecht wo dur glasfaserkabel durchs ganze gebaeude glenkt wird oder grad die ganze waend sind durchsichtig wie glas ? oh so vili moeglichkeite wie
dmenschheit choent 100 milliarde ar zahl waerde und nur 10 prozent vor erdoberflaechi zbsetze

der chasper isch nid nur en begeisterte permakulturist wo sich ziit nimmt um mit muesli zrede wo a sine ruebli knabberet im garte und ihne verzellt dass er sehr dankbar isch, dass sie hie sind und dass es ehn ehr seg,
vom gliiche ruebli zaeme zaesse aber wenn sie doch bitte choented ihri vermehrigsaktivitaet wuerded unter kontrolle zhae, er wuerd au ganz sicher nid falle uufstelle oder sie vergifte oepe gar, mmmh… nei eigentlich red der chasper ja gar nid mit de muesli er singt zu ihne, er liit nebed ihri muusloechli und singt ene ganz liislig us sim laebe, vor schoenheit vom garte, vor freud mit em anneli und em misha … und der misha wie aus anneli sind maengisch au derbii und singed mit oder losed em chasper zue winer de friide wahrt mit de mitlebewese im garte

ebe de chasper isch nid nur en permakulturist, er het au die obige wort uufgschribe, well er en vom mimram sinere idee begeistert isch millione vo ir welt verfolgte LGBT mensche es neuis heim aazbiete inere ehemalige schwiizer gmeind wo sich entschiide meh als 50 prozent vo ihrem gmeindsgebiet zverbaue mit hundertuusige vo wohnige … toent brutal, isch es aber niid, well ja regewaesser au e ressource isch wo vo sonere millionesiidlig wuerd gnutzt werde und meh choent sich ja au ueberlege wie de grundbode, de wahrhaftigi grund wo sonere millionesiedlig nid zuebetoniert und versigglet wuerdi sondern die ganze hochhueser wie uf stelze gsellt wuerded
villicht 10 oder 50 meter tuef tuusig pro kilometer, ei verankerig pro meter aber nur 10 cm durchmesser, und denn nid oeppe alli im rechte winkel, sondern mit hilf vo kuenstlicher intelligenz berechnete neigigswinkel in bode versenkt dass es ir erde drin wie im erste stockwerk es flechtwerk gaebt oeppe grad so wie dpflanze ir erde wurzlet … ja genau, das isch es doch, so wie baeum wurzled, so choented au hochhueser ir erde ankere
sanneli isch e begabt zeichnerin und sie liebts em chasper zhelfe sini idee vo kilometerhoche und breite hueser zzeichne wo nach em vorbild vor natur baue sind … au si findet es wichtig, dass die neui freiheit vo nere gmeind
wo denn choent nach der schaffig vom uustriitsartikel ir bundesverfassig selber entscheide oeb sie kein einzige oder hundert millione fluechtling wei uufneh… wenn sie denn gnueg finanze hend zum soviel wohnruum zbaue …

das choent mer jetzt aber grad uusrechne, das choent jetzts meieli biistuere, sie hett scho immer gern grechnet … also tuet si em chasper und anneli ihres design vo de 5 millione wohnige i hundert 3 km hoche wie breite hochhueser us lehm und stroh und hanfschabe und viiiiil luft sowie koralle und wurzle und wiitere naturgebilde orientierter element aordnige … uusrechne


sie nimmt daderzue sinternet zuhilf

sie luegt uf satelitteblild vor schwiiz und waehlt es gebiet zwuesche friibourg und em waadtland

de ruum  vo de gemeinde 

Demoret mit 4.3 km2
Vuissens mit 5.62 km2
Champtauroz mit 3.05 km2
Cheiry mit 6.49km2
Prevondavaux mit 1.8 km2
Denezy mit 3.79 km2

ergiit 25.05 km2

dadevo 50 prozent gibt 12.5 km2 bauland wo die 6 nachbargmeinde choended zur verfuegig stelle fuer 4 je 3 km breite und hoeche hochhueser wo zaeme 200 000 mensche choended beherberge und mit indoor pflanzenzucht ernaehre sowie all ihri beduerfniss a energie, materialie zdecke

also wenn jetzt 

https://sativa-power.de/hanfbeton-hempcrete/

und

https://de.wikipedia.org/wiki/Aerogel

wuerded intelligent kombiniert werde inere rechnig, so chaemt de priis von ere hanfbeton und aerogel kombinierte bauwiis villicht oeppe uf de vomene durchschnittliche wohnigsbau

aber das isch ja auno en sehr schwiirige wert wo zum bispil wie bi

https://www.welt.de/finanzen/immobilien/article151669094/Ein-Trick-macht-das-Wohnen-auch-im-Neubau-guenstig.html

beschriibe wird

wo 1000 euro fuer en quadratmeter wohnruum im rohe neubau
vorgschlage wird

rechne mir mit 50 quadratmeter fuer ei person, macht das 50 000 euro fuer jede vo de 200 000 neue iiwohner, giit also 10 milliarde finanzbedarf fuer dwohnruumschaffig fuer 200 000 iiwohner

nehmet mir mal aa dass die neue iiwohner wuerde selber zu hundert prozent mithelfe bim bau, choent villicht de priis grad nomal um en drittel sinke, de drittel choenti denn investiert werde in bau vo indoor aeroponik pflanzechistli fuer tomate und haerdoepfel a de waend vo de 50m2 grosse zimmer oder im 25m2 grosse pflanzruum wo jede bewohner nebed sim 25m2 grosse zimmer het zu sinere personenlichi ernaehrig
au aeroponik und hydroponik zuchtaalage choend selber zaemebaued und installiert waerded wenn droehrli, dwasserspruehduesene, pumpe usw. i grosse menge zu guenstige priise choend glifered werde … oder villeicht au die selber fabriziert mit 3d drucker ?
isch ja guet moeglich, dass unter dene 200 000 LGBT mensche us de ganze welt wo zum biispil wuerded welle is freie gebiet um champtauroz zuegle, dass sich 50 000 oder 100 000 wuesseschaftlich oder ingenioursbegabti mensche drunter befinde wuerded wo eigentlich alles choented selber fabriziere voruesgsetzt sie hei rohstoffe … pumpe, duese, roehrene, bauelement

naehmed mir jetzt mal aa, dass oeppe 20 prozent vo de LGBT gmeind choented die 50 000 fuer de wohnigsbau 
selber finanziere, denn waer de finanzielli uufwand wo us spende choent finanziert werde no immer 8 milliarde …

kreativ waer jetzt wiederum en art crowdfunding wo sich die gmeinschaft vo dene 200 000 neue iiwohner wuerded aabiete, das oder jenes produkt zproduziere fuer en spender … naehme mer jetzt mal ganz eifach es tshirt mit emere luuftufnahm enere zeichnig vo de 4 3km im quadrat hochhueser … noed dass sie quadratisch baut muessted werde, taenked mir doch lieber wie en baum baut zum biispil mit wurzle und emene stamm und enere chrone
und emene satz oeppe so wie … mini spend het dr LGBT schutzwald bi champtauroz ermoeglicht …

also … 8 000 000 000  finanzbedarf dur 200 000 mensche macht 40 000 pro person, bimene verchaufspriis vo 40 euro pro tshirt und emene materialpriis vo 20 euro fuer es fair us hanf oder brennessle produzierts chleidigstuck …. macht also no immer 2000 tshirts pro person zum verchaufe, isch villicht zvil wenn vomene hoeche durchschnittliche bekanntechreis vo 100 persone uusgange wuerdi … aber denn gaebts ja au no hunderti vo andere sache wo choented bedruckt werde oder designt und als dankeschoen fuer 40 spend a s LGBT champtauroz projekt iigsetzt werde choented, kravatte, mit em LGBT Champtauroz logo, kravatenadle us hanfbeton-aerogel, cds und dvds mit musik, videos, zeichnige vo de zuekunftige bewohner vom lesbe schwule bisexuelle transgender feld vom schtier projekt

ja und denn noet zvergesse… ferie … die 200 000 LGBT mensche wo im feld vom schtier werded wohne, choented ja zum biispil 2 monat pro jahr je en gast uufneh … 60 tag a je 50 franke oder euro groesseordnig …
oder ebe … lieber  …feld vom stier nuess … waehrig … macht au scho wieder 3000 pro person

choemmtemer also zunere mischrechnig, dass jede vo de 200 000 bewohnerinne je 500 tshirt chan verchaufe per crowdfunding mit emene gwuenn vo 20 pro stueck, git schomal en viertel vo de benotigte 40 000 bauchoste fuer dwohnige
naehmemer dezue all  die musiker, taenzer, zeichner und filmmacher wo hunderti vo stunde unterhaltigsmaterial beides fictional wie au dokumentarisch, poetisch wie au wuesseschaftlich als mediepaket abietet
fuer 40 feld vom stier nuess waehrig … bim emene finanzielle ufwand vo emene viertel vom verkaufspriis …was heisst 30 gwuenn … bimene gschaetzte volume vo villicht 100 millione downloads … was heisse wuerd
500 downloads fuer jede vo de 200 000 iiwohnerinne … gaebt 3 milliarde gwuenn

200 000 menschen mal 500 tshirts mal 20 gewinn gleich 2 milliarden gleich ein viertel der baukosten von 8 milliarden
200 000 menschen finden 500 menschen die 40 bezahlen fuer medienpaket was 30 gewinn bringt macht 3 milliarden
fehled no 3 milliarde wo choennted zaemebaschtletd werde durch ferietaeg … im waert vo zum bispil 50 feld vom stier nuess pro tag …. macht 60 millione ferietaeg uufteilt uf 200 000 mensche giit 300 pro person, wiederum uufteilt uf 10 jahr machts 30 ferietaeg pro jahr


natuerlich faehled hie no date was fuer e maengi haerdoepfel bin ere intensive aeroponische aabauwiise choented produziert werde bzw. oeb es ueberhaupt moeglich waer im wohnruum vo 50m2 oder imene reine 
growruum vo 25m2 

i dere arbeit

http://www.agriculturejournals.cz/publicFiles/184725.pdf

wird vo 1268 bis 1396 mintubers/saathaerdoepfel per m2  und jahr brichtet

und amene andere ort vo 6 bis 18gr pro saathaerdoepfel

was zaeme macht … 1300 stueck a 12 gr … 

15,6 kilo pro quadratmeter… saege mer per qubikmeter … aagnoo, spekuliert … ohne nachezluege… dwurzle und chnolle bruche 50 cm tuefi platz sowie dflanze, dblaetter au 50cm …
imene reine growruum vo 25m2 grundflechi a 3meter hoechi … git 75 qubikmeter

75m3 a 15 kilo aeroponische fruechteertrag per qubikmeter

macht 1125 kilo haerdoeppfel wo imene growruum vo 25m2 grundflaechi choented wachse pro jahr, gueti druue kilo haerdoeppfel pro tag

naehmer mer jetzt aa es halbs kilo haerdoeppfel taet lange pro tag, so gaebts sicher no gnueg platz fuer zwibele und ruebli, petersilie und schnittlauch im growruum …
und villicht die eint oder oder anderi cannabis pflanze zum beruschendi heilkraeftige geist und koerper medizin zrauche oder im sunnebluemecherne mues verbache vermischt zaesse …
und denn no pilze in dunkelruem … beides die ganz normale wie au die psychoaktive


isch jetzt e ziimlich wildi rechnig gsii das alles, ich bitte der leser und dleserin um entschuldigung, schriibts meieli, fuer mini meistens ziimlich flotti anoecherige spekulatione annahme oder ganz eifach wilde behauptige …
der zweck vo dere uebig hie isch nid oeppe wuesseschaftlichi gnauigkeit … isch eh alles nur e grossi lugi, seit der author … nid vergaesse, alles en fertige bloedsinn vomene geistig schwache invalide … aber ebe zrugg zum meieli …wo schriibt im argumentarium fuer dinitiative … dr uustrit soet moeglich sii der eidgenossin … der zweck vo dere uebig isch zum ungefaehr es bild gaeh vor machbarkeit vomene sone megaprojekt,
uf ere flaechi vo zwoelfehalb quadratkilometer 4 hochhueser zbaue fuer 200 000 mensche wie sie drin choi autark laebe mit huet in 2017 verfuegbarer technik

ernaehrigstechnisch guet machbar, finanzierbar durch die zukuenftige bewohner ihre eigene leistige …

wuerd jetzt das ganze ufeskaliert werde uf villicht oeppe 100 millione mensche, egal jetzt ob LGBT oder nid, wo nid wohl sind a dem ort wo sie gebore sind und en ort sueched zum anefluechte, en ort wo sie mit offene arme ufgnoo werde fuer immer oder solang wie sie en gschuetzte ort bruuchet … bis sumfeld in ihrer heimat besser worde isch, bis villich dmensche in ihre heimatlaender en aehnliche prozess duremache choenned vo sich loese vom nationalstaat, sich weder um schulde zkuemmere no um dbedienig vo schuldzinse, sondern alle fokus uf die gsundi ernaehrig zsetze dur selber aabauts gmues und fruecht, durs selber baue vom eigene wohnruum, durs mitbestimme was passiert ir eigene gmeinschaft … sich kein moment meh muesse zfuerchte oder vo ihne abhaengig mache vo korrupte politiker …. mmmh… was mached denn die i dere utopische vorstellig vonere welt wo der geldadel nuemme via special service … intelligent sind sie ja noed wuerklich … meh so gwuesselosi taktiker wo mensche wie buure im schach opfere … was mached die korrupte politiker
wo bisher ihri mitbuergerinne uusgnoo hend … villicht hend sie denn au froid am eigene gaertli und gsend de gsundheitlichi vorteil vom im schatte vom bananebaum sitze gegenueber em cueplitrinke binere modeschau wo chleidigstueck im waert vo mehre zehtuusige zeiged werded

also bi 100 millione mensche … bruechtis 500 mal meh flaechi … 6000 quadratkilometer …. 

uf ere website vom bund list smeieli dass 4071km2 als ackerflaechi gnutzt werded ir schwiiz, was 27.5 prozent vo de landwirtschaftsflaechi seged

und so schribts meieli zum abschluss vo ihrer rechnig wo em chaspar und er annelies ihres lehm-stroh-hanfschabe-kalkstei-aerogel 3km hoch und breite megadom wohn- und indoorfarm konzept mit zahle und websiite nennige unterstuetze moechte … 

smeieli schriibt:

wenn 40 prozent vor flaechi wo huet ir schwiiz bruecht wird fuer wise, gmues- und ackerbau choenti iigsetzt werde fuer oekologisch nachhaltig bauti und energieneutrali, essensproduktions autarke mega lebens und wohnkomplexe … so choented ir schwiiz 100 millione mensche laebe ohne de bode nachhaltig zschaedige, voruusgsetzt die 100 millione mensche wuerded e hundertprozentigi kreislaufwirtschaft betriibe, und moeglichscht grosse anteil an eigeproduktion betriibe was heisst moeglichst wenig import oder export vo produkt und materialie … oder andersch gseit …

uf 40 prozent vor flaechi wo 8 millione mensche huet dur ihri chaes milch landjaeger hamme gstuetzti konsumiererei beanspruche choented 100 millione veganer lebe i 2000 mega wohn/lebens strukture …. meh choent sie sich au vorstelle so oeppe wie ameisehuefe


-----

der author will no ganz uusdruecklich saege, dass er hofft es gaeb kei problem mit dene websitene won er da verlinkt het … also wie scho maengisch gseit, der andreas isch en kosmische bsuecher wo grad im moment
en mensch spilt und ziimlich verzwiiflet versuecht es menschtierplanzemischwese zwerde … aeh nei, nid verzwiiflet, bruucht no chli meh vorbereitigsziit, de plan … d anooecherig a sonen plan wie ner sich selber choend umbaue zerscht inen ma und frau uusglichene zwitter zweigschlechtliche mensch ohni skalpell und synthetischi hormone … und denn spaeter oder parallel derzue choent vo tiere lerne und ihri dna i sine zelle
aazwende, ebesoe wie die vo pflanze …. oeppe so wie e.chlorotica … oder so wie der salamander als embryo mit microalge under wasser i de selbe fruchtblase anewachst …. inere symbiose

ebe, der author moecht eigentlich saege, dass er kein ahaenger vo dere oder disere politische partei isch no dass er irgendwelchi kontakte zu disere oder dere ziiitig oder mediehuus unterhaltet … 

aber er isch en ziimlich fanatische verehrer vo de cannabis pflanze und het derum en automatischi zueneigig zu allem was mit dere pflanze ztue het … 

und so moecht er erstens saege … dass er probiert bi de wahl vo de links nid allzufest uf dhintergruend vo de website zachte sondern meh uf de konkreti inhalt vo gnau dere site woner linke tuet

und zweitens … ha, jetzt chunt no der abschluss, swichtige wo eigentlich soett es ganzes naechsts kapitel gaeh



sraecht uf ruusch

liebi mitmoensche

bitte erlaube mir ues gegesiitig … aeh bloedsinn

was fallt eus eigentlich ii dass mir eus aamassed zentscheide oeb euse nachbar darf die oder die anderi pflanze rauche oder aesse, de oder de anderi pilz znaeh um sich zberuusche

wie choeme mir uf die idee, dass dgmeinschaft srecht hebi, em einzelne zbefehle, oeb und mit welne pflanze er und sie choenned sich beruusche
ich bitte ues, die gsamti menschheit, wachet mir uf us dem boese traum wo mir enand tuend befehle, wo mer enand beurteile anhand vo wivil wo welere pflanze de oder dise zu sich nimmt
wache mir uf oder veraendere uese traum in eine wo jedem em andere mag goenne de ruusch, egal uf weli art und wiis

ich persoenlich chan saege, dass ich jede tag wuerd cannabis em alkohol vorzieh … also im generelle gseeh … aber denn stimmt das so au wider noed .. es glesli rootwii isch au oeppis feins, da giits nuet dergege zsaege
mmmh… aber fuer mich isch besser nid gmischt, entweder alkohol oder thc ruusch, nid mische

ruusch .. muess nid heisse en liiter rootwii oder es gramm haschisch … en liechte aaflueg vo ruusch … es mini rueschli … han ich huet choen erlebe als ich churz vorem schriibe vo dene zeile oeppe es 0.05 gramm miniportioenli haschisch im wald graucht han … grad gnueg um mir zhelfe dbruegg zmache vor realitaet i die welt vor fantasie … und grad so wenig dass es mir einigermasse no glunge isch ab und zu es bizeli realismus innerhalb vomene fantastische rahme zintegriere … oder so glaub ich zumindest


oder villicht soetts nid heisse recht uf ruusch aber ….


mikro- oder makro dosierig vo schnaps oder cannabis isch jedem sini eigeni sach, da jede und jedi herrscher und herrscherin ueber sin und ihre eigene koerper isch
kein mensch hets recht emene andere mensche zsaege wieviel wo welere substanz fuer ihn oder sie guet segi
kein mensch chan das wuesse
was mir choi, isch ues gegesiitig berate und assistiere, unterstuetze, enand zur siitestaah in eusne reise dur die meh oder weniger nuechterne oder beruuschte momente i oisem laebe


und so stoss ich aa im geist mit emene tropfe ohni chupfer und ohne schwefel iisatz unzuckerte rootwii und saege boom in ehrerbietig as gheilgte chillum
moeged alli wese frei laebe und ihre naechste wie fernste frei lebe laa



--------


also eigentlich han ich de ganzi tag umestudiert wie nich das szenario choent iboue wo de schwiizer nationalstaat im jahr 2018 mit de digitale unterschriift und digitale unterschriftesammlige fuer eidgenoessischi volksinitiative de grundstei leit fuer sini eigeni demontierig ...

aber ebe ... entweder isch alles anderi viil wichtiger gsii won ich huet gschriibe han i eim zug ... fasch viertuusig woerter imene trip vo fasch 3 stund ohni ein moment ufzstaa ... ka wunder isch de maa zaeh jahr ueber sim biologische alter, isch voll drraubbau ..aber ebe, zrugg zum thema ....

stelled mir ues vor, wie im herbst 2018 8 muetigi schiizerinne und schwiizer dinitiative lanciered zur erwiiterig vo de bundesververfassig mit emene artikel wo jedere politische gmeind de uustritt us kanton und bund erlaubt nach emene mehr ar gmeindsabstimmig ...

und mit emene rein online gfuehrte werbekampagne wo sehr wenig geld iigsetzt wird aber viil hie oend dert umesaege i dem und dise ecke vom internet ... aber eigentlich de groessti teil isch passiert uf videoportale und soziale netzwerke wo dinitiante ihri biitraeg mehreri hunderttuusig mal sind teilt worde innert wenige tage

churz gseit .... nach 2 monate, endi november 2018 ... hend die 8 initiante choenne 150 000 unterschrifte abliefere bir bundeskanzlei oder i welem buero au immer ...

ich saege: danke digitaltag
 